ประกาศคณะกรรมการกำกับกิจการพลังงานประกาศคณะกรรมการกำกับกิจการพลังงานเรื่อง หลักเกณฑ์ วิธีการและเงื่อนไข การขอข้อมูลเกี่ยวกับการใช้บริการจากผู้รับใบอนุญาตการประกอบกิจการพลังงานพ.ศ. ๒๕๕๙ โดยที่เป็นการสมควรกำหนดหลักเกณฑ์วิธีการ และเงื่อนไข การคิดค่าตอบแทนที่เหมาะสมในการใช้สิทธิของผู้ใช้พลังงานจากการขอข้อมูลเกี่ยวกับการใช้บริการจากผู้รับใบอนุญาตเพื่อคุ้มครองผู้ใช้พลังงานให้ได้รับบริการอย่างเป็นธรรมอาศัยอำนาจตามความในมาตรา๑๐๒ วรรคสองแห่งพระราชบัญญัติการประกอบกิจการพลังงาน พ.ศ. ๒๕๕๐คณะกรรมการกำกับกิจการพลังงานจึงออกประกาศไว้ ดังต่อไปนี้ข้อ๑ ประกาศนี้เรียกว่า ประกาศคณะกรรมการกำกับกิจการพลังงานเรื่อง หลักเกณฑ์ วิธีการ และเงื่อนไขการขอข้อมูลเกี่ยวกับการใช้บริการจากผู้รับใบอนุญาตการประกอบกิจการพลังงาน พ.ศ.๒๕๕๙ข้อ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในประกาศนี้ข้อมูลเกี่ยวกับการใช้บริการ หมายความว่าข้อมูลเกี่ยวกับการใช้บริการที่อยู่ในความครอบครองหรือควบคุมดูแลของผู้รับใบอนุญาตไม่ว่าจะเป็นข้อมูลเกี่ยวกับอัตราค่าบริการราคาพลังงานต่อหน่วยหรือค่าธรรมเนียมอื่น ๆ ที่ผู้รับใบอนุญาตเรียกเก็บจากผู้ใช้พลังงานอัตราค่าบริการ หมายความว่า ราคาพลังงานต่อหน่วยค่าตอบแทน หรือเงื่อนไขสำหรับการให้บริการ ค่าธรรมเนียมอื่น ๆที่ผู้รับใบอนุญาตเรียกเก็บจากผู้ใช้พลังงานผู้รับใบอนุญาต หมายความว่าผู้ได้รับใบอนุญาตการประกอบกิจการพลังงานคณะกรรมการ หมายความว่าคณะกรรมการกำกับกิจการพลังงานข้อ๔ในกรณีที่ผู้ใช้พลังงานเห็นว่าผู้รับใบอนุญาตเรียกเก็บค่าบริการในอัตราที่สูงกว่าอัตราที่คณะกรรมการให้ความเห็นชอบหรือเห็นว่าผู้รับใบอนุญาตให้บริการอย่างไม่เป็นธรรมผู้ใช้พลังงานมีสิทธิร้องขอข้อมูลเกี่ยวกับการใช้บริการของตนจากผู้รับใบอนุญาตได้โดยให้ยื่นคำขอต่อผู้รับใบอนุญาตทั้งนี้หากผู้ใช้พลังงานทราบรายละเอียดเกี่ยวกับช่วงเวลา พฤติกรรมหรือเหตุการณ์ที่เห็นว่าผู้รับใบอนุญาตเรียกเก็บค่าบริการในอัตราที่สูงกว่าอัตราที่คณะกรรมการให้ความเห็นชอบหรือเห็นว่าผู้รับใบอนุญาตให้บริการอย่างไม่เป็นธรรมให้ระบุในคำขอตามวรรคหนึ่งด้วยข้อ๕ในกรณีผู้ใช้พลังงานประสงค์จะได้รับข้อมูลตามข้อ ๔ให้ผู้รับใบอนุญาตจัดทำสำเนาที่มีคำรับรองถูกต้องของข้อมูลเกี่ยวกับการใช้บริการที่มีผู้ใช้พลังงานมายื่นคำขอภายในสามสิบวันนับแต่ได้รับหนังสือร้องขอถ้าไม่อาจดำเนินการภายในสามสิบวันนับแต่ได้รับหนังสือร้องขอให้แจ้งกำหนดวันและเวลาเพื่อให้ผู้ใช้พลังงานที่ยื่นคำขอมารับแต่ต้องไม่เกินสี่สิบห้าวันนับแต่ได้รับหนังสือร้องขอการจัดทำสำเนาที่มีคำรับรองถูกต้องตามวรรคหนึ่งให้เจ้าหน้าที่ของผู้รับใบอนุญาตซึ่งรับผิดชอบข้อมูลข่าวสารนั้นเป็นผู้รับรองในการดำเนินการตามวรรคหนึ่งผู้รับใบอนุญาตอาจพิจารณาส่งสำเนาข้อมูลเกี่ยวกับการใช้บริการทางไปรษณีย์ลงทะเบียนตอบรับก็ได้โดยผู้ใช้พลังงานที่ยื่นคำขอต้องชำระค่าธรรมเนียมการทำสำเนาหรือการรับรองสำเนาข้อมูลพร้อมค่าส่งทางไปรษณีย์ลงทะเบียนตอบรับไว้แล้ว จึงจะดำเนินการให้ได้ข้อ๖ค่าธรรมเนียมการทำสำเนาและการรับรองสำเนาข้อมูลเกี่ยวกับการใช้บริการที่ผู้รับใบอนุญาตสามารถเรียกเก็บจากผู้ใช้พลังงานได้ให้กำหนดดังนี้(๑) ขนาดกระดาษ เอ ๔ หน้าละ ๑ บาท(๒) ขนาดกระดาษ เอฟ ๑๔ หน้าละ ๑.๕๐ บาท(๓) ขนาดกระดาษ บี ๔ หน้าละ ๒ บาท(๔) ขนาดกระดาษ เอ ๓ หน้าละ ๓ บาท(๕)การรับรองสำเนาข้อมูลเกี่ยวกับการใช้บริการ หน้าละ ๕ บาทในกรณีที่ลักษณะของข้อมูลต้องมีการประมวลผลซึ่งต้องใช้ระยะเวลาและมีความยุ่งยากในการจัดทำข้อมูลผู้รับใบอนุญาตสามารถเรียกเก็บค่าธรรมเนียมการทำสำเนาและการรับรองสำเนาข้อมูลเกี่ยวกับการใช้บริการดังนี้(๑)ค่าธรรมเนียมการทำสำเนาทุกขนาด หน้าละ ๕๐ บาท(๒)ค่าธรรมเนียมการรับรองสำเนาข้อมูลเกี่ยวกับการใช้บริการ หน้าละ ๕ บาทข้อ ๗ในกรณีที่ผู้ใช้พลังงานขอสำเนาที่มีคำรับรองถูกต้องเป็นผู้มีรายได้น้อย ให้ผู้รับใบอนุญาตพิจารณายกเว้นค่าธรรมเนียมหรือลดอัตราค่าธรรมเนียมให้ตามควรแต่กรณีข้อ๘ให้ประธานกรรมการกำกับกิจการพลังงานรักษาการตามประกาศนี้และให้คณะกรรมการกำกับกิจการพลังงานวินิจฉัยชี้ขาดปัญหาเกี่ยวกับการปฏิบัติตามประกาศนี้ประกาศ ณ วันที่ ๓๐กันยายน พ.ศ. ๒๕๕๙พรเทพ ธัญญพงศ์ชัยประธานกรรมการกำกับกิจการพลังงานชนิกา/ปริยานุช/จัดทำ๒๐ ตุลาคม ๒๕๕๙นุสรา/ตรวจ๖ มกราคม ๒๕๖๐[๑] ราชกิจจานุเบกษาเล่ม ๑๓๓/ตอนพิเศษ ๒๓๙ ง/หน้า ๘/๑๘ ตุลาคม ๒๕๕๙